**KUTSESTANDARD**

**Sotsiaalpedagoog, tase 7**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Sotsiaalpedagoog, tase 7* | *7* |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Sotsiaalpedagoog on tippspetsialist tugispetsialistina, kelle tegevuse eesmärk on sotsialiseerumistoe korraldamine ja arendamine ning isiku arengu toetamine võrgustikutöö kaudu sotsiaalpedagoogiliste meetoditega.  Sotsiaalpedagoogid töötavad haridus-, sotsiaal-, tervishoiu ja õigusvaldkonnas.  Sotsiaalpedagoog, tase 7 märkab ja hindab isiku sotsialiseerumisvajadusi, toetab tema arengut ja toimetulekut, korraldades sotsiaalpedagoogilist tegevust ja kaasates võrgustiku. Ta juhendab ja koolitab kolleege sotsiaalpedagoogika vallas, arendab sotsiaalpedagoogika valdkonda, panustades metoodika ja teadustöö arendusse.  Sotsiaalpedagoogi kutsealal on ka kutse sotsiaalpedagoog, tase 6, kes märkab ja hindab isiku sotsialiseerumisvajadusi, toetab tema arengut ja toimetulekut, kaasates võrgustiku.  Sotsiaalpedagoogi tööaeg ja puhkus on reguleeritud töölepingu seadusega ja muude õigusaktidega.  Sotsiaalpedagoogi töö fookuses on töö inimestega, jõustades neid erinevates valdkondades. Tema töö on vaheldusrikas ja väljakutseid pakkuv ning jaguneb tööks klientidega, iseseisvaks tööks, koostööks teiste spetsialistidega ja võrgustiku liikmetega ning enesetäiendamiseks. Tal peab olema valmidus tegutseda ohu- ja kriisiolukorras.  Sotsiaalpedagoogi peamised töövahendid on erialased vahendid ja metoodilised materjalid, kontoritarbed ning -tehnika, info- ja kommunikatsioonitehnoloogia (IKT) vahendid. |
| **A.2. Tööosad** |
| A.2.1. Sotsiaalpedagoogilise tegevuse korraldamine  A.2.2. Sotsiaalpedagoogiline hindamine  A.2.3. Sotsiaalpedagoogiline sekkumine ja võrgustikutöö  A.2.4. Turvalise töökeskkonna kujundamine  A.2.5. Professionaalne enesearendamine |
| **Valitavad tööosad** |
| A.2.6.Juhtimine  A.2.7. Sotsiaalpedagoogiline juhendamine ja koolitamine |
| **A.3. Kutsealane ettevalmistus** |
| Sotsiaalpedagoogil, tase 7 on erialane magistrikraad või muu magistritasemel haridus sotsiaal- ja haridusteadustes ja kompetentside saavutamiseks vajalik töökogemus. |
| **A.4. Enamlevinud ametinimetused** |
| Sotsiaalpedagoog |
| **A.5. Regulatsioonid kutsealal tegutsemiseks** |
| Kui sotsiaalpedagoog töötab haridusasutuses, mida reguleerib põhikooli- ja gümnaasiumiseadus, siis on sotsiaalpedagoogi kvalifikatsiooninõuded erialane kõrgharidus või sotsiaalpedagoogi kutse ning eesti keele oskus vastavalt keeleseaduses ja keeleseaduse alusel antud õigusaktis esitatud nõuetele. |
| **A.6. Tulevikuoskused** |
| Sotsiaalpedagoogikat on hakatud rohkem määratlema kogukonna ja inimese arengu sfääris, toetudes pedagoogilis-väärtuspõhisele lähenemisele ja lähtudes eelkõige kolmest valdkonnast - teadus, praktika ja haridus, parandamaks inimese elu ja sotsiaalset sidusust.  Ühelt poolt on sotsiaalpedagoogika akadeemiline distsipliin, milles teaduslikud teadmised arendavad akadeemilist õpetust erinevate professioonide ettevalmistuses, teiselt poolt on sotsiaalpedagoogika praktika, mis annab võimalused mitmekülgseks ja -tasandiliseks ning paindlikuks kohanemiseks sotsiaalses ümbruses.  Tulevikus sotsiaalpedagoogi töö edukaks tegemiseks vajalikud oskused on:   1. Loovus (*creativity*) probleemide uuel viisil lahendamise oskus ja valmidus. 2. Koostöö/virtuaalne koostöö (*collaboration/virtual collaboration*) oskus töötada tulemuslikult erinevates (ka virtuaalsetes) töörühmades, hoida inimesi pühendunud ja motiveeritud ning tekitada neis kollektiivi tunnet, lähtudes turvalisuse põhimõttest. 3. Sotsiaalne intelligentsus (*social intelligence*) oskus tunnetada suhtlemisel inimeste vajadusi ning soove ning luua nendega usalduslik suhe. 4. Emotsionaalne intelligentsus (*emotional intelligence*) oskus mõista, kaasa tunda ja vastata teise poole tunnetele ja soovidele 5. Elukestev õppimine (*lifelong learning*), oskus ja tahe kogu aeg õppida midagi uut ning võime mõtestada ja väärtustada õpitu sisulist tähendust. |
| **Ettepanekud A osa kohta** |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Sotsiaalpedagoog, tase 7 kutse koosneb üldoskustest, kohustuslikest kompetentsidest ja valitavast kompetentsist. Selle kutse taotlemisel on nõutav üldoskuste ja kohustuslike kompetentside tõendamine. Täiendavalt on võimalik tõendada valitav kompetents. |
| **Kvalifikatsiooninõuded kutse taotlemisel, taastõendamisel** |
| Nõuded kutse taotlemisel   1. Erialane magistrikraad või muu magistritasemel haridus sotsiaal- ja haridusteadustes 2. Töökogemus sotsiaalpedagoogina 3. Taotletava kutse kompetentsusnõuetega seotud enesetäiendus 4. Keeleseadusest ja teistest reguleerivatest määrustest tulenevalt eesti keele oskus B2/C1 tasemel 5. Puuduvad lastekaitseseaduse § 20 välja toodud lastega töötamise piirangud   Nõuded kutse taastõendamisel   1. Sama taseme kehtiv või mitte rohkem kui 1 aasta tagasi kehtivuse kaotanud kutse 2. Töökogemus sotsiaalpedagoogina 3. Taotletava kutse kompetentsusnõuetega seotud enesetäiendus 4. Eesti keelest muu emakeelega taotlejatel keeleseadusest ja teistest reguleerivatest määrustest tulenevalt eesti keele oskus B2/C1 tasemel 5. Puuduvad lastekaitseseaduse § 20 välja toodud lastega töötamise piirangud   Kutse andmise korraldus on reguleeritud sotsiaalpedagoogi kutsete kutse andmise korras. |
| **Ettepanekud kutse struktuuri kohta** |

|  |
| --- |
| **B.2. Sotsiaalpedagoog, tase 7****üldoskused** |
| **Mõtlemisoskused**   1. Analüüsioskus - jagab teabe väiksemateks üksusteks ning näeb detailide taga tervikut. Lahendab intellektuaalseid ülesandeid ning tajub üksiktoimingute või etappide kaugemat eesmärki. Hindab kriitiliselt olemasolevat teavet, loob seoseid, teeb järeldusi ja loob seega uut väärtust. 2. Probleemidega tegelemine - tuvastab ja sõnastab tekkida võivad ning juba tekkinud probleemid. Jagab suuremad probleemid väiksemateks osadeks, hindab võimalusi ja strateegiaid probleemidele lahenduse leidmiseks. 3. Loovmõtlemine - vaatleb olukorda eri vaatenurkadest ja kombineerib tähelepanekuid tavapärasest erinevateks uudseteks lahendusteks. Kasutab, täiustab või sobitab olemasolevaid ja uudseid tööviise ja teenuseid.   **Enesejuhtimisoskused**   1. Väärtustest lähtumine - järgib oma tegevuses nii isiklikke, ühiskondlikke kui ka organisatsiooni väärtusi ja põhimõtteid lähtudes erialasest kutse-eetikast. 2. Juhistest ja nõuetest lähtumine - järgib tööd tehes asjakohaseid juhiseid, nõudeid, eeskirju, õigusakte, standardeid jmt. 3. Kohanemisoskus - reageerib muutustele ja ootamatustele adekvaatselt ja asjalikult. 4. Stressijuhtimine - mõistab oma tunnete ja käitumise tagamaid, reguleerib oma mõtteid ja emotsioone kriitilises situatsioonis. 5. Enesereflektsioonioskus - töötleb iseenda omaduste tunnete, võimete ja käitumise kohta käivat teavet.   **Lävimisoskused**   1. Suhete loomine ja hoidmine - loob ja arendab usaldusväärseid ja meeldivaid suhteid, pakkudes lahendusi teise poole probleemidele ja vajadustele ning arvestades võimalike kõrvalmõjudega. 2. Suhtlemisoskus - säilitab teistega suheldes hea füüsilise ja psühholoogilise kontakti, väljendab end arusaadavalt ja arvestab suhtluspartneri vajadustega. 3. Empaatiline käitumine - märkab ja mõistab teiste tundeid, vajadusi ja reaktsioonide põhjusi ning arvestab oma tegevuses sellega. 4. Meeskonna- ja koostööoskus - arvestab meeskonna vajaduste ja ühiste eesmärkidega ning teeb ülesannete täitmiseks teistega koostööd. 5. Keeleoskus - kasutab enese suuliseks või kirjalikuks väljendamiseks eesti keelt vastavalt keeleseaduses ja selle alusel kehtestatud nõuetele. Kasutab oma valdkonnas kokkulepitud oskuskeele mõisteid ja termineid. 6. Digitaalne kirjaoskus - mõistab ja kasutab digitaalseid süsteeme, tööriistu ja rakendusi ning töötleb digitaalset teavet. |
| **Ettepanekud üldoskuste kohta** |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Sotsiaalpedagoogilise tegevuste korraldamine** | **EKR tase 7** |
| Tegevusnäitajad   1. Kavandab oma tööd organisatsioonis; osaleb õppe- /arengu- ja/või tegevuskava planeerimisel, lähtudes vajadustest. 2. Nõustab, juhendab, konsulteerib isikut/isikuid vastavalt vajadusele toetavate tegevuste kavandamisel. 3. Kaasab sotsiaalpedagoogilise tegevuse planeerimisse teisi võrgustikuliikmeid, vastavalt vajadusele. 4. Selgitab koostöös võrgustiku eri osapooltega isiku arenguvajadused ja tema lähikeskkonnas olevad ressursid; innustab isikuid täiendavate toimetuleku- ja sotsiaalsete oskuste omandamiseks. 5. Jagab võrgustikus erialast teavet tugitegevuste võimaluste kohta, sh piirkonnas; leiab võimalusi tugitegevuste toetamise ressursside taotlemiseks. | |
| **B.3.2. Sotsiaalpedagoogiline hindamine** | **EKR tase 7** |
| Tegevusnäitajad   1. Märkab abivajajat ja abivajadust, arvestades isiku toimetulekut ja seda mõjutavaid tegureid. 2. Analüüsib isiku toimetulekut ning määratleb olemasolevaid tugivõimalusi erinevatel tasanditel; koostab tugiplaani ja teavitab asjaosalisi abivõimalustest. 3. Hindab isiku/isikute integreerimise vajadusi ning isiku/isikute staatust ja kaasatust rühmas, tuginedes eelinfole ja hindamismeetoditele; organiseerib isiku/isikute integratsiooni ja kaasamist toetavaid tegevusi. 4. Hindab isiku/isikute sotsiaal-emotsionaalseid oskusi, kasutades sobivaid hindamisvõtteid ja -meetodeid, sh tõenduspõhiseid meetodeid. | |
| **B.3.3. Sotsiaalpedagoogiline sekkumine ja võrgustikutöö** | **EKR tase 7** |
| Tegevusnäitajad   1. Teeb ja koordineerib ennetustööd isiku(te) sotsiaalse heaolu tagamiseks, kaasates võrgustikuliikmeid. 2. Sekkub sotsiaalpedagoogiliste probleemide korral olukorda asjakohaselt, kaasates vajadusel võrgustikuliikmeid jt spetsialiste. 3. Selgitab juhtumi tausta ja olemust, kasutades sobivat meetodit ning koostab tegevusplaani sekkumiseks. 4. Nõustab ja konsulteerib isikut/isikuid tulenevalt vajadustest, edastades infot abivõimaluste kohta. 5. Kutsub kokku tugivõrgustiku ning organiseerib ja koordineerib selle tööd ja rakendab isiku vajadusest ja sotsiaalpedagoogilisest hindamisest tulenevaid toetavaid tegevusi võrgustikutöös. 6. Arendab isiku/isikute sotsiaal-emotsionaalseid oskusi ja toimetulekustrateegiaid vastavalt juhtumi olemusele sotsiaalsete ja loominguliste tegevuste kaudu, kasutades sobivaid metoodikaid. 7. Hindab sotsiaalpedagoogilise sekkumise tõhusust, toetudes eelkõige tõenduspõhistele hindamismetoodikatele. | |
| **B.3.4. Turvalise töökeskkonna kujundamine** | **EKR tase 7** |
| Tegevusnäitajad   1. Kavandab turvalisust toetavat ning probleeme ennetavat individuaalset ja/või grupiviisilist tegevust oma organisatsioonis, teadvustades keskkonna eri aspektide mõju isiku/isikute arengule ja toimetulekule. 2. Osaleb võrgustikuliikmena turvalise keskkonna loomisel ja säilitamisel organisatsioonis; osaleb turvalisust toetavate plaanide koostamisel ning rakendamisel; koordineerib sotsiaalpedagoogilist ennetustööd turvalise keskkonna säilitamiseks; teeb juhtkonnale ettepanekuid vastavasisulisteks tegevusteks. | |
| **B.3.5. Professionaalne enesearendamine** | **EKR tase 7** |
| Tegevusnäitajad   1. Analüüsib oma tööd, kasutades eneseanalüüsi meetodeid; täiendab ennast erialaliselt ja osaleb erialastel täiendkoolitustel. 2. Optimeerib iseenda aja- ja energiakulu, et tagada oma füüsilise, vaimse, emotsionaalse ja sotsiaalse tervise tasakaal; osaleb kovisioonil ja/või supervisioonil. 3. Jagab oma erialaseid teadmisi kolleegidega, olles neile vajadusel mentoriks. 4. Nõustab teisi spetsialiste, jagab oma teadmisi; toetab tõenduspõhiste meetodite rakendamist, leides ja pakkudes asjakohast tuge. 5. Tutvustab sotsiaalpedagoogika põhimõtteid ja praktikaid, mh väljaspool oma organisatsiooni, tuginedes oma töökogemusele ja erialasele teabele; osaleb ettekannetega teadus- või erialakonverentsidel /seminaridel. 6. Koostab, kohandab või uuendab klientidele ja koostöövõrgustikule suunatud sotsiaalpedagoogilist tööd toetavat õppevara ja metoodikaid. | |
| **Ettepanekud kohustuslike kompetentside kohta** | |

**VALITAVAD KOMPETENTSID**

|  |  |
| --- | --- |
| **B.3.7. Juhtimine** | **EKR tase 7** |
| Tegevusnäitajad   1. Juhib gruppe, arvestades grupiprotsessidega ja tuginedes sotsiaalpedagoogilistele metoodikatele; juhendab kolleege töös gruppidega. 2. Juhib või koordineerib erialase ühingu ja/või ühenduse strateegilist tegevust, lähtudes selle/nende tegevuse eesmärkidest. | |
| **B.3.8. Sotsiaalpedagoogiline juhendamine ja koolitamine** | **EKR tase 7** |
| Tegevusnäitajad   1. Juhendab erialaseid lõputöid; retsenseerib lõputöid, tuginedes erialastele teaduspõhistele praktikatele. 2. Juhendab üliõpilaste sotsiaalpedagoogilist praktikat, arvestades praktikajuhendit; suunab üliõpilast eneseanalüüsile; teeb koostööd kõrgkoolipoolse praktikajuhendajaga. 3. Koostab või osaleb erialase koolituskava koostamises lähtuvalt sihtgrupi vajadustest; viib läbi või osaleb koolituse läbiviimises; hindab ja analüüsib koolituse kvaliteeti arvestades osalejatelt antud tagasisidet. | |
| **Ettepanekud valitavate kompetentside kohta** | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Iiris Tagen, Eesti Sotsiaalpedagoogide Ühendus  Kristi Kõiv, Tartu Ülikool  Mare Leino, Tallinna Ülikool  Mehis Pever, Eesti Koolijuhtide Ühendus  Minni Aia-Utsal, Eesti Sotsiaalpedagoogide Ühendus  Svetlana Põdder, Eesti Sotsiaalpedagoogide Ühendus  Viktoria Latova, Eesti Sotsiaalpedagoogide Ühendus |
| 1. Kutsestandardi kinnitaja | Hariduse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) | 2359 Mujal liigitamata hariduse tippspetsialistid  2635 Sotsiaaltöötajad ja nõustajad |
| 1. Viide Euroopa kvalifikatsiooniraamistikule (EQF) | 7 |
| **C.2 Kutsenimetus võõrkeeles** | |
| Inglise keeles Social pedagogue | |
| **C.3 Lisad** | |
| - | |